“หุ้นอิเล็ก” รีบาวด์! โบรกชู KCE เด่นสุด เคาะเป้า 90 บ. ดันอัพไซด์พุ่ง 46%
หุ้นกลุ่ม “อิเล็กทรอนิกส์” รีบาวด์! รับแรงซื้อกลับหลังลดลงก่อนหน้านี้ ฟากโบรกชู KCE เด่นสุด เคาะเป้า 90 บ. ดันอัพไซด์พุ่ง 46%
หุ้นกลุ่ม “อิเล็กทรอนิกส์” รีบาวด์! รับแรงซื้อกลับหลังลดลงก่อนหน้านี้ ฟากโบรกชู KCE เด่นสุด เคาะเป้า 90 บ. ดันอัพไซด์พุ่ง 46%
16 มี.ค. 2565

ผู้สื่อข่าวรายงานว่า ณ เวลา 14:56 น. ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ระดับ 61.75 บาท บวก 4.25 บาท หรือ 7.39% สูงสุดที่ระดับ 62.00 บาท ต่ำสุดที่ระดับ 58.25 บาท ด้วยมูลค่าการซื้อขาย 1.35 พันล้านบาท
ด้านราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ระดับ 46.75 บาท บวก 2.25 บาท หรือ 5.06% สูงสุดที่ระดับ 47 บาท ต่ำสุดที่ระดับ 44.50 บาท ด้วยมูลค่าการซื้อขาย 542.64 ล้านบาท
ด้านนายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซียพลัส กล่าวว่า ราคาหุ้นกลุ่มอิเล็กทรอนิกส์ที่ปรับตัวขึ้น คาดเป็นไปตามดัชนี NASDAQ ที่ฟื้นตัวขึ้น เพราะหุ้นกลุ่มเทคโนโลยีอ่อนไหวกับประเด็นอัตราดอกเบี้ยของธนาคารกลางสหรัฐ (เฟด) มากที่สุด ดังนั้น วันนี้หุ้นกลุ่มอิเล็กทรอนิกส์ของไทยได้ Sentiment บวกตามไปด้วย
อีกทั้งมีแรงซื้อกลับเข้ามาในหุ้นกลุ่มดังกล่าว หลังจากเมื่อวานนี้เกิดแรงขายจากความตระหนกกรณีที่จีน Lockdown หลายมณฑล อีกทั้งนับตั้งแต่ต้นปีจนถึงปัจจุบัน (YTD) ราคาหุ้นได้ปรับตัวลงไปกว่า 26% โดยปัจจัยที่คอยกดดันตลาดน่าจะรับรู้ไปพอสมควรแล้วและเงินบาทก็มีแนวโน้มอ่อนค่าด้วย
พร้อมแนะนำ “ซื้อ” หุ้น KCE ให้ราคาเป้าหมายปี 65 ที่ 90.00 บาท จาก Downside เริ่มจำกัด เทียบกับ Upside ยังมีพอที่จะรีบาวด์ได้ ซึ่งจากราคาเป้าหมายยังมี Upside ถึง 46% (จากราคาล่าสุด)